
CONTINGUTS ^ 

Empreses convencionals venen un 
producte/servei amb l'objectiu de 
maximitzar el seu benefici. Els projectes 
procomuns també busquen la seva 
viabilitat econòmica, però ho Fan per 
impulsar la seva missió. El benefici (i no 
lucre) està subordinat a la missió. Si la 
missió és compartida, els membres i 
usuàries volen que existeixi i poden pagar 
més, donar donacions o contribuir perquè 
arrenqui. 


CONCEPTES CLAU 

• Models de negoci vs models de 
sostenibilitat 

• Models de sostenibilitat de 
software lliure 

• Model de sostenibilitat en obert 


Models de negoci vs models de sostenibilitat 

Segons Osterwalder, Morris i Magretta (2005): "Un model de negoci és una eina conceptual que 
conté un conjunt d'elements i les seves relacions i permet expressar la lògica de negoci de una 
empresa específica. És una descripció del valor que una empresa ofereix a un o diversos segments 
de clients i de l'arquitectura de l'empresa i la seva xarxa de socis per a la creació, comercialització i 
lliurament d'aquest valor i el capital relacionat, per a generar fluxos d'ingressos rendibles i 
sostenibles". Alexander Osterwalder i Yves Pigneur escriurien el 2010 "Business Model Generation", 
un manual per a analitzar models de negoci, l’us del qual s'extendria mundialment. 

En el món actual dominen models de negoci majoritàriament enfocats a la maximització de 
beneficis privats, però no tots els projectes econòmics segueixen aquesta lògica. Hi ha models 
d'activitat que generen valor però s'han definit com una entitat sense afany de lucre (no com una 
empresa), com per exemple la cooperativa d'energia renovable Som Energia. També n'hi ha que 
generen valor, però no és monetari (valor d'intercanvi), sinó d'ús, com per exemple una enciclopèdia 


<i> 


Barcelona 

Activa 


Material elaborat per LabCoop, femProcomuns i Free Knowledge Institut per 
Barcelona Activa amb llicència de Reconeixement Compartirlgual 4.0 Internacional de 
Creative Commons. Icones de thenounproject.org amb autoria de Dinosoft Labs, Icon 
Fair, icon 54, Loudoun Design, Artem Kovyazin, Tomas Knopp, Kelig Le Luron, Olivier 
Guinn. 






com la Viquipèdia. I n'hi ha d'altres que no tenen cap font d'ingrés, però generen un valor pels seus 
participants, com per exemple Citybik.es. 

"Negoci" és doncs una paraula que pot confondre en aquests exemples; el terme "sostenibilitat" ens 
sembla més adient, perquè es tracta de realitzar l'activitat del projecte fent-la sostenible en el 
temps per a les persones que hi participen. Parlem, doncs, de "models de sostenibilitat". 


Models de sostenibilitat de software lliure 

L'equip de Rhishab Ghosh, amb el projecte FLOSS (FLOSS es refereix a les sigles en anglès de Free 
Libre Open Source Software), van ser els primers (2001) a estudiar amb profunditat models de 
sostenibilitat (ells n'hi deien de negoci) en el camp del programari lliure. Els models observats, en 
realitat, eren formes diverses d'obtenció d'ingressos: 

• Venda de serveis professionals: formació, consultoria, desenvolupament a mida, 
hospedatge de programari (lliure), certificats o llicències d'ús de la marca, garanties de 
servei o de producte. 

• Venda d'extensions d'aplicacions opcionals privatives que complementen un nucli lliure. 

• Dual licensing: vendre sota llicències privatives i a la vegada compartir sota llicències lliures. 

• Venda de productes físics: la comunitat comparteix el coneixement de forma lliure, en 
dissenys oberts o maquinari lliure, però també pot vendre un producte acabat o en forma 
de kit a persones que no ho volen o no ho poden fer per si mateixes. També es pot vendre 
merchandise. 

• Venda de merchandise: productes secundaris identificats amb el mateix nom o marca. 

• Software-as-a-Service (SaaS) o Platform-as-a-Service (PaaS), on s'ofereix amb 
contraprestació econòmica o amb anuncis un servei allotjat del programari per qui es vol 
estalviar instal·lar-lo al seu servidor. 

• Finançament a fons perdut, públic o privat. Ajudes públiques, subvencions i projectes 
finançats per l'administració pública o de forma privada per facilitar la producció de parts de 
projectes del procomú i contribuir a fer-los viables. 

• Desenvolupament per bounties (recompenses). 

• Generant sistemes de pre-comanda, microfinançament o recompensa inversa. 

• Alliberament del codi al final del cicle de vida del projecte. 

• Comissions en entorns o plataformes on es casa l'oferta amb la demanda i hi ha una 
transacció monetària centralitzada. 

• Quotes periòdiques: el mètode per excel·lència de les associacions. 

• Anuncis: plataformes on es pot pagar per destacar una notícia o visionar un anunci, com per 
exemple Wikitravel.org. El software amb anuncis és molt freqüent en apps mòbils. 


Models de sostenibilitat en obert 

Des del 2001 Creative Commons va començar a oferir un conjunt senzill i pràctic de llicències 
genèriques que van des de la completament lliure i permissiva (CC BY), passant per la copyleft (CC 
BY-SA), fins a la no-lliure amb restriccions per a l’ús comercial (CC NC) o la creació d'obres derivades 
(CC ND). Les llicències Creative Commons es consideren "llicències obertes" perquè "obren" el 
paradigma del "tots els drets reservats" a tothom per fer ús i còpies; oferint totes o algunes de les 
quatre llibertats (freedomdefined.org). 

Els models de sostenibilitat en obert són aquells models que animen a compartir el coneixement 
sota llicències obertes, des de les lliures fins les que es reserven alguns drets. Paul Stacey i Sarah 
Pearson van treballar amb Creative Commons per publicar un llibre electrònic al respecte finançat 

amb crowdfunding el 2015: "Made With Creative Commons - Open Business Models". Van 
definir les següents cinc estratègies per obtenir ingressos: 

• Mètode 1: Digital a Físic (per exemple venda d'un producte basat en maquinari lliure o 
disseny obert); 

• Mètode 2: Connectar directament (per exemple per estratègies de donacions o 
crowdfunding); 

• Mètode 3: Matchmaking (per exemple comissions sobre transaccions en una plataforma on 
es casa l'oferta amb la demanda); 

• Mètode 4: Serveis de valor afegit (tot tipus de serveis, com els del programari lliure, o la 
interpretació d'obres culturals en teatre o concerts); 

• Mètode 5: Membres (per exemple, quotes d'una associació). 

En els casos estudiats, van observar que és típic que els projectes combinin diferents mètodes i que 
molt pocs projectes (gairebé cap) usen la publicitat com a font d'ingressos, perquè se'ls plantegen 
massa reptes ètics i de governança. 

Alhora apunten que aquests mètodes generen models que van més enllà dels ingressos i l'ús de 
llicències per compartir el coneixement, i inclouen contribucions i recursos (a vegades "ganduls") 
que es poden mobilitzar en favor dels projectes. La lògica col·laborativa fa baixar els costos 
monetaris pel projecte i per tant, la tensió generada entorn la cerca d'ingressos. Les persones es 
veuen motivades a participar en la comunitat i contribuir amb Feina p2p i en les estratègies de 
donacions, especialment quan els eixos estan ben alineats: quan la política de compartir el 
coneixement i el model de governança s'adeqüen a la visió i els valors compartits de la comunitat. 


Model d'ingressos, contribucions i recursos a mobilitzar 

Per al model de sostenibilitat procomú en el què es basa La Comunificadora, i seguint la classificació 
d'Stacy i Pearson, hem adoptat l'enfoc de "model d'ingressos, contribucions i recursos", en el què 
tenim present tant les fonts d’ingressos (que poden ser internes o externes al projecte) com els 
recursos en espècie que es poden posar al servei del projecte. També hi ha projectes procomuns 
que registren els costos i usos que es fan dels recursos comunals i funcionen amb un règim de 
compensacions, per tal d'aconseguir un sistema just social entre les persones contribuidores i 
consumidores dels productes/serveis/activitats que s'ofereixen. 


(1) "De digital a físic". Projectes que se sostenen produint béns físics 

Quan un bé digital (sota una llicència oberta i gratuïta) es converteix en un bé físic els costos que es 
produeixen es cobreixen amb la venda d'aquest bé Físic. Sovint aquests costots estan associats a: 
matèria primera, treball productiu, emmagatzematge, distribució... Alguns exemples d'aquest 
model són: 

• Qpendesk és un repositori de dissenys de mobles (fets per dissenyadores independents 
sota una llicència oberta i gratuïta) que qualsevol persona es pot descarregar; però alhora 
és també un mercat en línia de mobles que connecta clients (persones que prefereixen 
comprar un moble més que no pas accedir a un disseny i fabricar-se'n un) amb makers locals 
de tot el món. En comptes de la fabricació massiva i l'enviament a nivell mundial, Opendesk 
construeix una cadena de subministrament distribuïda, local i justa (doncs no produeix en 
països que Fan dumping social) a través d'una xarxa global de fabricants. 

• Cards aqainst humanitv és un joc de cartes per persones adultes molt popular. Max Temkin i 
un grup d'amics es van ajuntar per jugar en una festa de cap d'any i se’l van inventar 
(probablement basant-se en un joc tradicional anglès que es diu "green-red apples"). Eljoc 

va tenir molt èxit i va decidir treballar-hi més, va crear un arxiu de les cartes que componen 
el joc i un conjunt de descripcions per imprimir-lo, reproduir-lo i publicar-lo en línia sota una 
llicència CC BY NC-SA. A través del boca-orella milers de persones el van baixar i reproduir 
generant aportacions, valoracions i modificacions; també van començar a rebre sol·licituds 
de persones que volien simplement comprar el joc; això els va portar a Fer una campanya de 
Kickstarter per fabricar el joc. La tirada inicial es va esgotar ràpidament i va generar un 
creixement de la demanda i una diversificació en paquets de targetes personalitzades. 


(2) Connexió directa. Projectes que se sostenen agregant massa crítica 

Es tracta de projectes que aprofiten la potencialitat d'Internet per a la connexió directa entre 
persones que tenen interessos compartits i que estan disposades a què el coneixement que entre 
elles generen sigui obert i de lliure accés per a tothom. 

Aquests projectes se sostenen majoritàriament per formes diferents d'aportacions econòmiques 
(donacions, mecenatge, crowdfunding, esponsorització, etc.) i ho fan gràcies a generar una massa 
crítica suficientment gran i diversa com perquè, davant una crida del projecte a rebre suport 
econòmic, una part d'aquesta massa crítica hi respongui favorablement. També es tracta de 
projectes on les persones són (o poden ser) usuàries i productores alhora ( prosumers ) i, per tant, 
tenen diferents nivells de vinculació amb el projecte i s’organitzen en diferents rangs de 
participació. 


ESTUDI DE CAS: Wikipedia 

L'exemple més paradigmàtic d'aquest model de generació d'ingressos és la Viquipèdia (Wikipedia 
en anglès): una enciclopèdia lliure a Internet mantinguda per la Fundació Wikimedia . 

Missió: 

La missió de la Fundació Wikimedia és facultar i animar a la gent de tot el món a reunir i 
desenvolupar contingut educatiu neutral sota una llicència de contingut lliure o de domini públic, i a 
difondre-la de manera efectiva i global. La Fundació proporciona la infraestructura essencial i 
l'estructura organitzativa per al suport i desenvolupament de projectes wiki multilingües i altres 
empreses que serveixen a aquesta missió. La Fundació crea i manté el contingut educatiu dels seus 
projectes en Internet sense cap càrrec a perpetuïtat. 

Visió: Imagineu un món on tothom pugui participar lliurement en el conjunt de tot el coneixement. 
Aquest és el nostre compromís. 

Valors: 

1 We strive for excellence 

2 We welcome and cherish our differences 

3 We are in this toqether 

4 We enqaqe in civil discourse 

5 We are inspired 

Procomú: 

Contingut educatiu neutral sota una llicència de contingut lliure o de domini públic, estructurat en 
wikis; una Wiki és un sistema de gestió de continguts en web que permet la col·laboració en la seva 
creació. 

Va ser creada el gener del 2001 per Jimmy Wales i Larry Sanger, i actualment és l'obra de referència 
més gran i popular a Internet. Els més de 38 milions d'articles, 5,7 milions són en anglès i gairebé 
590.000 en català (a setembre de 2015), han estat escrits col·laborativament per usuàries d'arreu 

del món, i la majoria dels seus articles poden ser editats per qualsevol persona que pugui accedir a 
la web. 

Comunitat: 

Viquipèdia rep sovint moltes crítiques que se centren en el fet que conté prejudicis i inconsistències, 
i afavoreix el consens per damunt dels credencials en el procés editorial, de maneras que es pot 
considerar poc fiable; altres crítiques se centren en la seva susceptibilitat al vandalisme o que s'hi 
afegeixi informació no verificada. La Viquipèdia en català / valencià fou la segona a fundar-se, el 
març del 2001, després de l'anglesa. 

Actualment hi ha versions de la Viquipèdia en més de 250 llengües però només 236 estan actives, i 
el conjunt de Viquipèdies tenen més de 330M articles (gener 2018) i reben 15B de visites cada mes, 
6.000 consultes cada segon (dades del 2017). Es netegen al voltant de 1.000 pàgines al dia. El 2017 
s’han editat 458,62M d’articles (el -7,16% que l’any anterior). 

https://en·wikipedia·orq/wiki/Wikipedia:Statistics 

La Viquipèdia tenia 3,86M d’usuaris registrats arreu del món en finalitzar el 2017 (el 20,9% més que 
l’any anterior). El 2016 el temps mitjà dedicat per setmana era de 5,8 hores, la mitjana era de 2 
hores en molts tipus de contribucions diferents: editar contingut, organitzar un esdeveniment de 
Wikipedia, detectar errors de programari o contribuir a la programació de codi, per exemple.. El 
temps mitjà per edició és de 12 minuts a la setmana. L'edat mitjana dels editors de Wikipedia és de 
31 anys. 

(Gràfics de motivacions per contribuir: 

https://bloq.wikimedia·orq/2015/09/11 /time-spent-editinq-wikipedia-survev/) 

Model d'ingressos i contribucions: 

(https://annuaLwikimedia.orq/2017/financials.html) 

El pressupost de despeses operatives del 2017 ha estat de 69,1 M$, des quals 33,7M$ es destinen a 
l’equip tècnic. El número de persones treballadores ha passat de 3 el 2006, a 300 el 2017. Els 
creadors de continguts i alguns desenvolupadors no cobren (no formen part de la plantilla de la 
WF). 

La marca Wikipedia és propietat de la Wikimedia Foundation, que és qui recapta les donacions 
d’usuàries (microdonacions en anuncis al web) que han passat de 10M$ el 2005 1 a gairebé 87,5M$ el 
2017. Aquestes microdonacions el 2017 van ser complementades per ingressos generats per les 
pròpies comunitats locals (28% del pressupost total) i per finançament públic (14%). 


Un altre exemple menys coneguts però que segueix el model de massa crítica són: 

• Freesound és una base de dades col·laborativa de fragments d'àudio, mostres, 
enregistraments, sons, ... alliberats sota llicències CC que permeten la seva reutilització. 
Freesound permet carregar i descarregar sons des de i cap a la base de dades, sota la 
mateixa llicència CC i proporciona noves maneres d'accedir a aquestes mostres, permetent 
als usuaris: utilitzant paraules clau, usant associacions tipus "semblant a un so", etc. La base 
de dades oberta de sons es pot utilitzar per a la investigació científica i integrar-se en 
aplicacions de tercers: investigadors i desenvolupadors de Freesound API poden accedir al 
seu contingut per recuperar informació significativa, com ara metadades, fitxers d'anàlisi i 
els propis sons. L’ús de l'API és gratuït per a usos no comercials, però també es pot obtenir 


1 https://www·quora·com/How-does-Wikipedia-earn-monev Pete Forsvth . Wikipedia writer, editor, community 
leadersince 2006 Updated Jan 10 2016 

una llicència per ser usat en aplicacions comercials. Freesound se sosté gràcies al Grup de 
Tecnologia Musical (MTG) de la Universitat Pompeu Fabra, que forma part del Departament 
de Tecnologies de la Informació i la Comunicació. L'MTG vol contribuir a la millora de les 
tecnologies de la informació i la comunicació relacionades amb el so i la música: duent a 
terme investigacions sobre processament de senyals d'àudio, recuperació d'informació 
musical, interfícies musicals i musicologia computacional; realitzant una investigació 
competitiva a nivell internacional; i, alhora, transferint els seus resultats a la societat. 

El 2 de gener del 2017, Freesound comptabilitzava 6.200.000 d'usuaris registrats que de 
mitjana, aporten a la plataforma 100 nous sons per dia; només el 2016, 36.000 nous sons 
(588 h d'àudio) i que s'integren als 327.000 sons que conté la plataforma i que estan a 
disposició dels usuaris (4.400 hores). En termes d'ús, els usuaris s’han baixat de la 
plataforma 16 milions de sons el 2016 que sumades a les anteriors fan un total de 94,2 
milions de descàrregues. La comunitat Freesound es troba majoritàriament als EUA (25,7%), 
al Regne Unit (6,3%), a la Xina (3,7%) i també en menor percentatge a l'índia i a Itàlia (font: 
Alexa). 

Recentment s'ha inaugurat Freesound Labs, una eina útil per fer el seguiment de tot tipus 
d'activitats i projectes que tenen lloc al voltant de Freesound. A llarg termini, l’objectiu és 
convertir Freesound Labs en un portal en què els creadors, desenvolupadors, investigadors i 
usuaris de la plataforma puguin compartir els seus projectes i donar-los visibilitat. Amb això 
augmentaria significativament l'impacte potencial de Freesound, donaria més valor a la 
reutilització del seu contingut i s'adaptaria als nous requisits de la comunitat d’usuaris 
Freesound. 

L’estructura d'ingressos de Freesound actual és: 

o donacions: Google Research Award (El 2009, Google Research va donar un 
important impuls a la plataforma amb un ajut de 35.000 dòlars que va permetre 
implementar moltes millores a Freesound, millorar el programari i promoure l'ús del 
producte en els àmbits de recerca i la creació musical d'arreu del món), xarxa 
TECNIO iLETUSA 

o projectes de R+D+l competitius a nivell europeu. 

Cal tenir present que Freesound es troba situat a les instal·lacions de la UPF i vehicula 
algunes de les seves activitats pedagògiques a través de l'Spin-off "Tallers sonors" (a través 
del Projecte Phonos) que compta amb un estudi musical. 


(3) Plataforma connectora 

Els projectes de "Plataforma connectora" responen a una lògica similar als de "Connexió directa" 
però estan pensats per a què la plataforma sigui la intermediària entre qui crea continguts i qui en 
fa ús. En aquest model es poden distingir dos grans submodels de generació d'ingressos: 

(3.1) Plataformes que se sostenen amb una part dels moviments econòmics que generen 

Es tracta de projectes orientats a facilitar l'intercanvi econòmic entre creadores de continguts 
(emprenedores, productes de comerç just, artistes, etc.) i usuàries, de manera que la plataforma es 
queda un percentatge o comissió d'aquests intercanvis econòmics. Alguns exemples d'aquest model 
són: 


• Goteo.org és una plataforma de crowdfunding o finançament col·lectiu (aportacions 
monetàries) i col·laboració distribuïda (serveis, infraestructures, microtasques...) per a 
projectes que, a més d'oferir recompenses individuals, generin retorns col·lectius. És a dir, 
que fomentin la utilitat pública, el codi obert i/o el coneixement lliure. Com a membre 

d'aquesta xarxa pots complir un o diversos rols: impulsant un projecte, cofinançant-lo o 
col·laborant en la seva consecució. En relació a altres plataformes de crowdfunding 
existents, aquests són els aspectes destacats de Goteo: 

o Comú, obert i lliure: Potenciem projectes que apostin pel procomú, el codi obert i/o 
el coneixement lliure, posant per tant l'accent en la missió pública, afavorint la 
cultura lliure i el desenvolupament social. 

o Llicències lliures i/o obertes: Els projectes que vulguin cofinançar-se amb l'ajut de 
Goteo hauran de permetre a través de llicències obertes, la còpia, comunicació 
pública, distribució, modificació i/o explotació de part o de la totalitat de cada 
creació. 

o Retorns col·lectius: Goteo persegueix la rendabilitat social de les inversions 
promovent que els projectes ofereixin, a més de recompenses individuals, retorns 
col·lectius per al desenvolupament de bens comuns, 
o Borsa d'inversió social: Gestionem un fons de capital rec amb aportacions d'entitats 
públiques i privades, per a la inversió co-responsable i amb efecte multiplicador en 
projectes que comptin amb el suport de la societat civil, 
o Col·laboració distribuïda: A Goteo, a més d'aportacions monetàries, es pot 
col·laborar mitjançant serveis, recursos materials, infraestructures o participant de 
determinades microtasques necessàries per desenvolupar els projectes, 
o Dues rondes de cofinançament de 40+40 dies: S'estableixen dues rondes de 
cofinançament, de 40 dies cadascuna. La primera, a "tot o res", lligada a la 
consecució del pressupost mínim imprescindible; i la segona, on s'estableix un 
import òptim al qual tendir per realitzar millores addicionals, sense ser necessari 
assolir la quantitat definida. 

o Comunitat de nodes locals: Goteo és una comunitat de comunitats, una xarxa de 
nodes locals independents però coordinats entre sí, que serveixen per localitzar allò 
digital, aportant proximitat i especificitat en el seu context. 

Goteo neix en 2011 impulsada per Plantonio. una organització internacional de productors 
culturals i desenvolupadors de programari, pionera en la defensa de la cultura copyleft. 
Actualment està gestionada per la Fundación Goteo (abans anomenada Fundación Fuentes 
Abiertas), entitat sense ànim de lucre, que promou els principis d'obertura, neutralitat, 
transparència i independència. El seu principal impulsor va serGoteo ha estat impulsada per 
Platoniq i es regeix per un compliment transparent i responsable de la seva missió 
mitjançant la Fundació Goteo, entitat sense ànim de lucre declarada d'utilitat pública que 
integra tots els agents compromesos amb el desenvolupament de la plataforma, i que 
s'encarrega de gestionar la seva activitat i la seva borsa d'inversió social público-privada de 
Matchfunding. 

L’estructura d’ingressos el 2017 va ser: 

o Microdonacions per als projectes: 1.189.711 € per a finançar projectes, dels quals el 
93% (1.112.160 €) van ser donacions de micro-mecenes i el 6,52% (77.551 €) van 
provenir d'institucions per a co-finançar projectes a través de les convocatòries de 
matchfunding. Aquests fons s'han destinat íntegrament als projectes que han 
superat el seu finançament mínim requerit, 
o Ingressos financers derivats de la gestió de les microdonacions (11.988 €). 
o Subvencions públiques (58.109 €), per al desenlupament de campanyes i projectes 
específics. 

o Comissions per la gestió de la plataforma Goteo.org (46.601 €). La comissió aplicada 
és del 4% (entre les més baixes en plataformes de micromecenatge a Espanya), 
o Servei (54.929 €) contractats per institucions públiques o privades, empreses o 
universitats per a la creació de canals institucionals a Goteo.org i la realització de 
formacions a mida. 

Knowledae Unlatched és una plataforma que facilita la trobada entre biblioteques 
(adherides a KU) per subscriure l'edició de materials escolars sota una llicència CC. Els fons 

aportats per cada biblioteca es combinen per pagar la posada en marxa, revisió, disseny i tot 
el que cal fer per generar la versió digital del material. A canvi d'aquesta quantitat Pixa, 
alguna de les editorials adherides a KU produeixen el llibre i el posen a disposició de 
tothom, per llegir o descarregar de forma gratuïta sota una llicència CC. L'agost de 2018 
més de 950 títols d'Humanitats i Ciències Socials havien estat descarregats (o accedits) més 
d'1 milió de vegades per usuàries de tot el món durant l'any. 

(3.2) PlataFormes que se sostenen facilitant serveis a qui crea els continguts 

En l’univers creatiu (música, escriptura, art...), per poder arribar al públic, tradicionalment ha calgut 
trobar primer una agència, un segell discogràfic, una editorial o un altre tercer que et representi. 
Aquest intermediari ha jugat tres funcions: 1. determinar si el seu treball és digne de ser publicat, 2. 
invertir en suport a la creació del treball, i 3. actuar com a representant i distribuïdor de l'obra per 
fer-la arribar al públic. Actualment molt creadors i creadores utilitzen Internet per dirigir-se 
directament a seguidores, lectores, fans i públic. 

El model de "Plataforma connectora" aprofita l’eliminació de la dependència d'intermediaris que 
facilita Internet però ho fa llicenciant obertament els treballs creatius amb llicències de CC, 
convidant a tothom a escoltar, llegir, utilitzar i distribuir els continguts. En lloc de restringir l'accés al 
treball creatiu fins que es produeixi un pagament per ell, es lliura lliurement una invitació explícita 
per copiar-la i compartir-la amb d'altres. L'audiència és la que, a través del boca orella, té un paper 
de promoció i distribució; els i les creadores, al seu torn, s’esforcen a "connectar-se" amb els seus 
seguidors (utilitzant sovint les xarxes socials) per compartir les seves vides, experiències i idees 
d’una forma transparent i oberta, aprofundint la comprensió, l'interès i la confiança del públic. Els 
projectes de "connexió directa" conviden a la connexió, el diàleg i el vincle, a través d’un canal 
d'intercanvi recíproc que, a la llarga, té rendiments econòmics per als i les creadores. 

Alguns exemples d’aquest model són: 

• Jamendo . és una plataforma musical i una comunitat d'àmbit internacional, creada al voltant 
de la música lliure, on els artistes poden pujar la seva música gratuïtament i el seu públic 
descarregar-la sota llicència Creative Commons. 

Jamendo permet streaming de tots els seus àlbums, ja sigui en format MP3 o en OGG 
Vorbis, també ofereix descàrregues a través de les xarxes de BitTorrent i eDonkey. Mentre 
que el gruix principal de la comunitat està format per francòfons, el lloc és actualment 
disponible en 6 idiomes (anglès, francès, castellà, alemany, italià i polonès). Altres llengües 
són en fase de desenvolupament, cada usuari registrat podent col·laborar en la traducció a 
partir del programa en anglès o francès. 

Fou fundada el gener del 2005 i actualment compta amb un catàleg de més de 500.000 
pistes compartides per 40.000 artistes de gairebé 150 països de tot el món. El 2016 va 
facturar 1M$: 

Facilitant músiques a campanyes publicitàries per a marques globals, i 
proporcionant música de fons a minoristes mundials, redistribuïnt els ingressos 
entre la plataforma i els artistes (fins al 65%). 

Proveïnt (cobrant) serveis de promoció als artistes: sincronitzant músiques en 
projectes multimèdia; emetent les seves músiques en ràdios comercials; generant 
vídeos promocionals de grups i artistes; acompanyament en la creació d’obres 
musicals; etc. 

• Noun Proiect. és una web que agrega i cataloga més d’IM de símbols creats i carregats per 
dissenyadores gràfiques de tot el món en llicències Creative commons. Noun Project va ser 
fundat conjuntament per Sofya Polyakov, Edward Boatman i Scott Thomas i està dirigit per 
Polyakov. El web va començar amb símbols del Servei del Parc Nacional i altres fonts 

iconogràfiques de domini públic, i es va llançar a Kickstarter el desembre del 2010 recaptant 
més de 14.000$ en donacions. 

Noun Project presta serveis als seus subscriptors, que poden ser: 

Professionals del disseny: amb una API pròpia que els permet aportar una gran 
col·lecció de símbols d'alta qualitat, crear infografies en temps real, crear jocs 
interactius, personalitzar productes impresos en 3-D, crear "emojis" propisa l'app de 
Noun Project, etc. 

Centres educatius, empreses i entitats, que generen (o volen generar) la seva pròpia 
iconografia (o customitzar la que ja està creada) i que el web permet 
emmagatzemar i gestionar de forma senzilla i àgil. 

Noun Project també genera nova iconografia per encàrrec o bé, quan el treball de disseny 
de nova iconografia té finalitats socials, aquesta demanda es vehicula a través 
d' Iconathon.orq Les "Iconathons" són sessions que solen durar cinc hores i inclouen 
dissenyadors gràfics, experts en contingut i voluntaris interessats, tot treballant en grups 
petits que se centren en un tema específic, com ara la democràcia, el transport, la nutrició, 
la recerca periodística, els desastres naturals, la innovació educativa, etc. Noun Project 
s'encarrega de buscar un partner que financi la sessió i les participants detinen part del seu 
temps voluntàriament. 


(4) Serveis de valor afegit. Projectes que se sostenen venent serveis 
addicionals 

Es tracta de projectes que, sobre la base d'un procomú digital (normalment coneixement obert i 
lliure), generen serveis de valor afegit que, normalment, solen ser de tres tipus: 

(4.1) Customització 

Es tracta d'adaptar el procomú digital (a nivell estètic, d'ordenació del contingut, de forma d'accés, 
etc.) segons el què necessiti el client que ho demani. Un exemple de customització és Figshare: 

• Figshare és un repositori d'informació acadèmica que ofereix un servei gratuït per a 
acadèmics i investigadores (persones particulars) per carregar, emmagatzemar i compartir 
les seves recerques com a recursos de CC BY amb llicència oberta, i les seves dades com CC0 
(Domini Públic). Quan es tracta de publicacions, editorials o institucions acadèmiques que 
volen el seu propi "Figshare" amb la marca personalitzada, llavors aquest servei de 
customització es paga. A més les entitats també poden rebre serveis addicionals de 
mètriques, gestió de dades (emmagatzematge públic o privat), disseminació de dades, 
administració del grup de persones usuàries, etc. Aquests serveis a mida pagats financen el 
servei gratuït de Figshare als acadèmics i investigadores particulars. 

Figshare va començar el 2011 com un prototip de Mark Hahnel que va desenvolupar per 
primera vegada la plataforma com una solució personalitzada per a l'organització i 
publicació de diversos productes de recerca generats en suport del seu doctorat en biologia 
de cèl·lules mare. El 2012 l’empresa anglesa Digital Science es fa càrrec de la plataforma i la 
gestiona des de llavors. El 2013, Figshare va llançar un servei de dipòsit institucional, que 
ofereix a les organitzacions una infraestructura prèviament desenvolupada per acollir 
materials acadèmics generats per les seves comunitats membres. La seva estratègia 
d’aliances amb altres organitzacions que treballen en el camp de la recerca i el coneixement 
obert ha permès que sigui una de les principals plataformes no universitàries de 
recercadors. Algunes de les seves aliances són: 

PLOS (Public Library of Science - Biblioteca Pública de Ciències) per integrar 
l'allotjament, accés i visualització de dades de Figshare amb els articles PLOS 
associats. PLOS és un projecte sense ànim de lucre que té com a objectiu crear una 
biblioteca de revistes científiques i una altra literatura científica sota una llicència 
de contingut obert. Específicament fa servir la de Creative Commons. 

ImpactStorv. per donar suport a la recopilació d'altmetrics (sovint considerades com 
una mètrica sobre els articles, es poden aplicar també a les persones, revistes, 
llibres, sèries de dades, presentacions, vídeos, repositoris de codi font, pàgines web, 
etc.). ImpactStory és una eina web per ajudar els investigadors a mesurar els 
impactes dels seus resultats de recerca, inclosos els articles de revistes, publicacions 
de blocs, conjunts de dades i programari. 

Github i Mozilla Science Lab. per habilitar codi com a resultat d'investigació. 

Figshare va fer que 200.000 fitxers estiguessin públicament disponibles en el seu primer 
any; actualment posa a disposició de recercadores, bibliotecàries, administradores de 
centres de recerca, etc. més de dos milions i mig de fitxers (articles, projectes de recerca i 
col·leccions). 

(4.2) Serveis de suport 

Es tracta de projectes que cobren per a l'accés allotjat i suportat i l'ús de recursos amb llicència 
oberta. Dos exemples d'aquest submodel d'ingressos són: 

• Lumen Learninq genera continguts en CC per als seus cursos sobre matèries universitàries 
molt diverses que ofereixen els mateixos continguts que els caríssims llibres de text 
comercials de cursos universitaris (també amb quotes molt altes d'inscripció). Als cursos de 
Lumen s'hi pot accedir gratuïtament o, alternativament, pagant una tarifa molt reduïda 
(10$) es poden integrar (i per tant, certificar) en un sistema de gestió d'aprenentatge 
universitari amb serveis addicionals de professorat i assistència tècnica. Lumen té acords 
amb institucions universitàries per tal que aquestes implantin sistemes d' educació oberta o 
per a què acceptin els estudiants de Lumen (que han pagat) com a propis, a canvi un cànon 
per estudiant a aquestes institucions. 

• Qpen Data Institute connecta, equipa i inspira gent de tot el món per innovar amb dades 
obertes. Les dades obertes són dades que tothom pot accedir, utilitzar o compartir. Quan 
les grans empreses o governs publiquen dades no personals, permeten a petites empreses, 
ciutadania i investigadores desenvolupar recursos que facin millores crucials a les seves 
comunitats. Normalment les dades s'obren a través de llicència CC0 (Domini Públic). Les 
dades obertes són gratuïtes i d’accés lliure, però l'Open Data Institute ofereix formació a 
aquestes empreses, ciutadania i investigadores per tal que puguin extreure el màxim de 
profit de les dades. Sovint, quan hi ha un ús comercial de les dades, l’Open Data Institute 
també pot cobrar una tarifa sobre els beneficis, les oportunitats i les pràctiques associades 
a les dades obertes (per aquells clients que han format). 

(4.3) Recursos addicionals 

Aquest tipus de servei de valor afegit cobra una tarifa per als recursos que complementen un nucli 
de reconeixement amb llicència de Creative Commons. Un exemple d'aquest submodel d’ingressos 
és: 


• OoenStax. que ofereix llibres de text lliures i gratuïts d’alta qualitat per a cursos 
universitaris (del camp de les matemàtiques, la ciència, les ciències socials i les humanitats) 
amb llicència de CC BY. OpenStax s’associa amb entitats i empreses del camp educatiu, que 
ofereixen eines de treball en línia (també d'alta qualitat) que complementen aquests llibres: 
estudis de cas, eines de gestió, eines de càlcul, etc. Aquests recursos addicionals es paguen i 
una part del preu va a parar a OpenStax. Tanmateix cal tenir present que Openstax forma 

part de la Rice University i que el seu finançament principal ve de grans fundacions 
americanes orientades a l'educació i a la formació. 


(5) Membres. Projectes que se sostenen gràcies a la seva base social 

Es tracta de projectes on la base social contribueix econòmicament i defineix la governança del 
mateix. Es tracta de projectes que o bé presten serveis a la seva base social, o bé els faciliten l'accés 
a infraestructures que, sense una acció col·lectiva seria inviable per a persones individuals. 


(5.1) Prestar serveis 

Alguns exemples d'aquest model són: 

• The Conversation (TC), és un mitjà de comunicació independent sense ànim de lucre. Els 
articles són escrits per acadèmics, editats per periodistes professionals i disponibles de 
manera gratuïta en línia, i publicats en Creative commons. Va ser fundada conjuntament per 
Andrew Jaspan i Jack Reijtman, en el marc de la Universitat de Melbourne. Havia estat 
covada durant quatre anys (2004-2008) però no és fins el 2009 que es genera una primera 
plataforma pilot amb un petit suport econòmic del Govern estatal de Victòria. The 
Conversation Media Group va obrir la seva oficina el novembre de 2010 amb un petit equip 
d’editors i desenvolupadors professionals i es va llançar al públic el març del 2011. 

El web s’inicià a Austràlia i s’ha expandint al Regne Unit (2013), als Estats Units (2014), a 
l'Àfrica (2015), a França (2015), a Canadà (2017), a Indonèsia (2017) i a Espanya el 2018. 
Aquesta expansió s'ha fet a través de les xarxes de col·laboració entre universitats, que són, 
actualment, les principals finançadores (a més d'algunes fundacions americanes). The 
Conversation Espanya neix amb el suport de Fundación Telefónica, la Conferència de 
Rectors de les Universitats Espanyoles (CRUE), el Consell Superior d’Investigacions 
Científiques (CSIC), i les universitats d’Oviedo, Barcelona, Alcalà, Politècnica de Madrid, 
Complutense, Nebrija, IE, Vic, Carles III, Lleida, Pública de Navarra, Extremadura, Sevilla i 
Granada, a més de la Fundació d’Investigació Biosanitària del Principat d’Astúries i el Real 
Instituto Elcano. 

Actualment The Conversation treballa en estreta relació amb més de 68.000 científics i 
docents de 2.300 centres de recerca i universitats. Des de maig de 2018 The Conversation 
informa a un públic mensual de 10,7 milions de lectores directes i un abast de 35 milions de 
lectores indirectes gràcies a les republicacions en centenars de diaris a tot el món, com el 
Washington Post, The Guardian, Newsweek, Time o El País. 

• Ensenya el Cor, és la plataforma de gestió del Balanç Social , una eina de rendició de 
comptes i mesura d'impacte social, ambiental i de bon govern, impulsada per la Xarxa 
d'Economia Social (XES) de Catalunya, formada per 183 entitats i 109 persones el 2016. Les 
organitzacions (tant sòcies de la XES com no sòcies) que fan el Balanç Social poden fer servir 
els resultats per tenir una política de transparència i prendre mesures de millora interna; a 
la XES li permet tenir dades agregades dels estàndards ètics de l’Economia Solidària i el 
Mercat Social. El Balanç Social avalua de forma sistemàtica, objectiva i periòdica cinc grans 
característiques de tota empresa o entitat que vulgui ser socialment responsable: la 
democràcia, la igualtat, el compromís ambiental, el compromís social i la qualitat laboral. 

Per a fer-ho, es disposa d'una eina informàtica en línia (Ensenya el Cor) que dóna accés a un 
qüestionari general a omplir per part de l'empresa; i també a tres conjunts de qüestionaris 
que poden respondre anònimament persones treballadores, empreses i/o persones 
usuàries o clientes i persones voluntàries. Amb tot això s'obté de forma automàtica 

l'informe de balanç social; el document en què les empreses descriuen i mesuren les seves 
aportacions socials, laborals, professionals i ecològiques fetes per al llarg d'un exercici. 

El Balanç Social compleix dos objectius en clau de sector de l'ESS. El primer és l'obtenció 
d'una base estadística anual en relació als indicadors del balanç, cosa que permet anar 
configurant una comptabilitat (social i ambiental) agregada del sector a través de la 
publicació de l' informe de l'estat del Mercat Social català . La segona gran funció és la de 
donar accés al Mercat Social, ja que fer-lo obre la porta a entrar en aquest àmbit 
socioeconòmic: les empreses i organitzacions que el fan seran reconegudes "públicament" 
al catàleg d'aquesta mateixa pàgina . Per accedir al catàleg hi ha una modalitat bàsica de 
balanç social composat per una bateria reduïda d'indicadors. 

El Balanç ha estat usat des de 2009 i el 2017, l'any de major particpació, va recollir dades de 
150 organitzacions de Catalunya. El 2018 s'ha fet un salt quantitatiu i qualitatiu important a 
la xarxa estatal d'economia solidària (REAS) . doncs fins llavors la resta de comunitats de 
l'estat usaven les seves pròpies eines. El 2018 han participat 188 de Catalunya i 450 a nivell 
estatal sota la mateixa plataforma. Per al 2019, a Catalunya, s’està treballant per a 
l’harmonització de l'eina amb altres existents: Valor Social (de la Federació de Cooperatives 
de Treball) o Panoràmic (del Consell d'Associacions de Barcelona i l'Observatori del Tercer 
Sector). 

Durant una primera etapa el Balanç Social va ser desenvolupat de forma "casolana" i 
voluntària per les entitats de la XES. A partir de 2016 la XES disposa de finançament públic 
per al desenvolupament de la plataforma, la contractació d'un petit equip i el 
desenvolupament d'una campanya de comunicació. Pel 2019 es disposa d'un sistema de 
finançament mixt entre aportació del Ministerio de Trabajo i aportacions de cada xarxa 
territorial (REAS). Aquestes han acordat separar la gestió-finançament de la plataforma 
(que és comuna i compartida) de la gestió-finançament de la campanya de Balanç Social de 
cada territori. 

(5.2) Facilitar l’accés a infraestructures 

• Som Mobilitat , és una cooperativa de consumidores i usuàries, sense ànim de lucre, que té 
per objectiu contribuir a que tots els desplaçaments dels seus socis siguin més sostenibles i 
contaminin menys el medi ambient, reduint el número de vehicles acumulats a les nostres 
ciutats. Per aconseguir-ho: 

o disposa d’un parc de cotxes elèctrics compartits, que les consumidores usen a través 
d’una aplicació mòbil; a finals de 2018 hi ha 8 cotxes actius; 
o co-finança la compra col·lectiva/individual de vehicles elèctrics (fins a la data, cotxes 
i bicicletes) que després s'integren a la xarxa de vehicles de Som Mobilitat; a finals 
de 2018 hi ha 181 vehicles en finançament. 

Les consumidores creen grups locals, que els formen persones, entitats i ajuntaments que, 
sota el paraigua de Som Mobilitat, s'organitzen per accelerar l'arribada de la mobilitat 
sostenible al barri/municipi. Els grups locals integren en un mateix espai necessitats de 
mobilitat diferents, les comparteixen i les fan viables econòmicament i socialment. 
Disposen de recursos propis generats per ells mateixos amb la gestió dels serveis de 
mobilitat. S'impulsen des del territori i es reinverteixen en mobilitat local. A finals de 2018 ja 
hi ha 32 grups locals actius. 

Per a la posada en marxa de la cooperativa, a banda de les aportacions dels socis, es va 
generar una campanya de crowdfundina a Goteo. on es van aconseguir gairebé 9.500 euros. 
A 2018 la cooperativa encara no és viable, així que part de l'equip de Som Mobilitat treballa 
a canvi de mobilitat futura (hores d’ús dels vehicles). 

guifi-net és un projecte tecnològic, social i econòmic impulsat des de la ciutadania que té 
per objectiu la creació d'una xarxa de telecomunicacions oberta, lliure i neutral basada en un 
model de comuns. La Fundació quiFi.net és qui vetlla pel projecte i va néixer amb la voluntat 
d'impulsar una xarxa de telecomunicacions mancomunada, amb solucions tecnològiques 
innovadores que afavorissin l'accés a Internet sense discriminacions. El desenvolupament 
d'aquesta infraestructura Facilita l'accés a les telecomunicacions en general i a la connexió a 
Internet de banda ampla en particular, de qualitat, a un preu just i per a tothom, generant 
un model d'activitat econòmica col·laborativa, sostenible i de proximitat. 

guifi-net va iniciar-se l'any 2004 com a projecte tecnològic de telecomunicacions a la 
comarca d'Osona per resoldre les dificultats d'accés a Internet de banda ampla en àrees 
rurals, davant la manca d'interès dels operadors tradicional per proporcionar-hi servei. 
Mitjançant radioenllaços fets amb routers WiFi, els veïns voluntaris van desplegar una xarxa 
pròpia per interconnectar diferents punts geogràfics (anomenats nodes) tals com 
habitatges, oficines, granges, edificis públics, etc. amb l'objectiu de poder accedir a les 
telecomunicacions i Internet allà on fos necessari: a casa, a la feina, a la biblioteca, etc. A 
desembre de 2018, guifi-net compta amb més de 35.000 nodes actius, la majoria d'ells a 
Catalunya, però també moltes altres zones de l'estat espanyol i d'altres indrets del món. 
Avui dia centenars de llars i empreses accedeixen a Internet mitjançant connexions de fibra 
òptica de guifi-net i milers ho fan a través de radioenllaços. Es calcula que més de 50.000 
persones reben servei a través de la xarxa de comuns. 

guifi.net és un projecte obert a totes les persones perquè puguin utilitzar-lo per a 
connectar-se. A la xarxa guifi.net també hi participen diversos operadors de 
telecomunicacions que ofereixen els seus serveis utilitzant la xarxa per a millorar l'accés a 
Internet construint una gran xarxa de telecomunicacions per a millorar les alternatives al 
territori. És la Fundació guifi-net qui manté acords de col·laboració i convenis amb diferents 
empreses, professionals i associacions que actuen com a operadors de xarxa i proveïdors de 
serveis. Els operadors i proveïdors de guifi-net col·laboren i cooperen per a desenvolupar i 
mantenir la Xarxa de Telecomunicacions com a Bé Comú, un bé públic obert a totes les 
persones. Així mateix, sobre aquesta infraestructura, poden fer activitat econòmica i 
competeixen per a oferir, a les persones usuàries, serveis de telecomunicacions amb 
diferents preus, característiques i nivells de servei. La Fundació guifi-net no ofereix serveis 
de telecomunicacions a persones usuàries Finals. 

Guifi-net té un sistema de compensacions per a fomentar la inversió en infraestructures de 
telecomunicacions mancomunades i possibilitar que s'obtingui un retorn just, tant a nivell 
econòmic com social. El sistema s'articula entorn a les Taules de Compensacions, a les que 
participen els diferents actors implicats. A les Compensacions s'apliquen criteris objectius 
de manteniment i millora de la xarxa, això fa eficaç i eficient la gestió de la infraestructura 
de telecomunicacions com a banc de recursos comuns. 

Des del 2010, l' associació per a l'Expansió de la Xarxa Oberta (eXO) aglutina col·lectius, 
entitats, empreses i persones amb l'objectiu de promoure les xarxes de telecomunicacions 
obertes, lliures i neutrals, el foment del coneixement de les tecnologies de la comunicació i 
la informació, així com la promoció de comunitats d'usuaris i usuàries solidàries sobre una 
base territorial i veïnal. L'associació eXO està profundament vinculada al projecte Guifi.net i 
es regeix pels mateixos principis que aquest. També col·labora amb la Fundació guifi-net. 

